የግብጽ የጦርነት አማራጭ  ጊዜ ያለፈት መሆኑ ተመለከተ
 -ውሃን በትብብር የምንጠቀምበት ሃብት በመሆኑ የግብጽ የጦርነት አማራጭ ጊዜ ያለፈበት እንደሆነ በአዲስ አበባ ዩኒቨርሲቲ አንድ ከፍተኛ ሙሁር አመለከቱ። የአባይን ውሃ ለብቻ ለመጠቀም ጦርነትን እንደመጨረሻ አማራጭ ማሰብ በዘመናችን ተቀባይነት የሌለው በመሆኑ ግብጽ ከኢትዮጵያ ጋር  ተባብራ በመስራት ብቻ ተጠቃሚ እንደምትሆን በዩኒቨርሲቲው የፖለቲካ ሳይንስና ዓለም አቀፍ ግንኙነት ትምህርት ክፍል ተባባሪ ፕሮፌሰርና ዶክተር ያቆብ አርሳኖ አመልክተዋል ።የሃይድሮ ፖለቲክስ  መምህርና ተማራማሪ የሆኑት ዶክተሩ ለዋልታ እንደገለጹት የዓባይን ግድብ ቅየሳ ተከትሎ በግብጻውያን ባለሰልጣናት፣ በሌሎችም አካላትና  በውጭ ሚዲያዎች ጭምር እየተናፈሱ የሚገኙት አፍራሽ ወሬዎች ግድቡ እንዳይሰራ ከመፈለግ የሚመነጩ  ናቸው። የግድቡ መገንባት በበጋና በድርቅ ምክንያት ይዛነፍ የነበረውን የናይል ወንዝ ፍሰት ዓመቱን ሙሉ በመፍሰስ አገራቱ አስተማማኝ ውሃ እንዲያገኙ ያግዛል ያሉት ዶ/ር ያቆብ አገራቱ ከህዳሴው ግድብ ተጠቃሚ መሆናቸውን አውቀው  ድጋፍ ሊያደርጉ ይገባል ብለዋል።ዶ/ር ያቆብ አያይዘውም በህዝብ ተወካዮች የጸደቀው የናይል ተፋሰስ የትብብር ሰነድ አዋጅ የተፋሰስ አገራትን  ትብብር የሚያጠናክርና  ጠቀሜታው የጎላ መሆኑን ገልጸዋል።